Document ID: 31994D0705

KOMISSION PÄÄTÖS,
tehty 20 päivänä lokakuuta 1994,
Uudesta-Seelannista peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 94/448/EY muuttamisesta (ETA:n kannalta merkityksellinen) (94/705/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan 5 kohdan,
sekä katsoo, että
komission päätöksessä 94/448/EY(2) vahvistetaan luettelo laitoksista ja uivista jalostamoista, jotka Uusi-Seelanti on hyväksynyt tuomaan kalastus- ja vesiviljelytuotteita yhteisöön; kyseistä luetteloa voidaan muuttaa Uuden-Seelannin toimivaltaisen viranomaisen lähettämän uuden luettelon perusteella,
Uuden-Seelannin toimivaltainen viranomainen on lähettänyt uuden luettelon, johon on lisätty 7 uivaa jalostamoa, jossa on muutettu yhtä laitosta koskevia tietoja ja josta on poistettu yksi laitos,
hyväksyttyjen laitosten ja uivien jalostamojen luetteloa olisi näin ollen muutettava, ja
tässä päätöksessä määrätyt toimenpiteet ovat komission päätöksellä 90/13/ETY(3) käyttöön otetun menettelyn mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 94/448/EY liite B tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä lokakuuta 1994.

Labels: 3
0
18
6